पाएं अपने शहर की ताज़ा ख़बरें और फ्री ई-पेपरडाउनलोड करें
अभाविप के जिला संयोजक शुभम उपाध्याय ने बताया की रायसेन जिला क्षेत्रफल की दृष्टि से बड़ा है और रायसेन जिला अस्पताल में एक सिटी स्कैन तक की सुविधा नहीं है। जबकि संक्रमण को लेकर हजारों लोगों को निजी तौर पर सीटी स्केन कराना पड़ रहा है। इसलिए जिला अस्पताल में भी एक सीटी स्कैन की सुविधा मिलना चाहिए। इसको लेकर मंगलवार को स्वास्थ्य मंत्री डॉ प्रभुराम चौधरी के नाम कलेक्टर उमाशंकर भार्गव को ज्ञापन दिया गया।
ज्ञापन में कहा गया कोरोना संक्रमण से पूरा देश लड़ रहा है, ऐसे में सांची विधानसभा के विधायक वर्तमान में स्वास्थ्य मंत्री हैं । सीटी स्कैन मशीन शासकीय हॉस्पिटल में न होने से लोगों की अत्यधिक समस्या का सामना करना पड़ रहा है। यदि एक मशीन होगी, बहुत अच्छा रहेगा। कई गरीब इसके अभाव में अपनी जान भी गवां चुके हैं। जिला अस्पताल में सीटी स्कैन मशीन होगी तो पूरे जिले को एक अच्छी सुविधा मिल पाएगी। इस दौरान शुभम बघेल , भूपेंद्र अहिरवार मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn